# Korisnički priručnik

# Osobno računalo VAIO Fit 14E/15ESVF1421/SVF1521

Ispis

## Dodavanje i uklanjanje memorijskih modula

Ako želite povećati brzinu računala i poboljšati performanse pri istodobnom radu s više programa, povećajte količinu memorije ugradnjom dodatnih memorijskih modula.

Prije nadogradnje memorije pročitajte odjeljak Napomene o dodavanju i uklanjanju memorijskih modula.

Ako instalirate memorijske module u dva ili više utora, omogućit će se dvokanalni način radi poboljšavanja izvedbe.

Vrsta modula i količina ugrađene memorije u računalu razlikuju se prema modelu.

1. Isključite VAIO računalo i vanjske uređaje, odspojite kabel za napajanje i sve ostale kabele i izvadite bateriju.

   Informacije o tome kako ukloniti bateriju potražite u odjeljku Uklanjanje baterije.

2. Pričekajte da se VAIO računalo ohladi.

   Unutarnji dijelovi VAIO računala mogu biti ugrijani odmah nakon isključivanja. Budite oprezni da izbjegnete opekline dok rukujete VAIO računalom u ovom stanju.

3. Položite čistu krpu na vodoravnu, ravnu površinu pa na nju položite VAIO računalo kako je prikazano na donjoj slici. Vijke uklonite križnim odvijačem kako biste otvorili poklopac odjeljka za memorijski modul.

   Položaji vijaka označeni su strelicama na donjoj slici.

   Na nekim se modelima za poklopac odjeljka za memorijski modul upotrebljavaju neispadajući vijci koji se ne mogu odvojiti od poklopca.

   Memorijski modul ispod poklopca prekriven je zaštitnom folijom. Podignite foliju pri instaliranju/uklanjanju memorijskog modula.

   Pazite da ne podignete foliju toliko da se odvoji li presavije unatrag.

4. Dodirnite vanjski metalni predmet kako biste uklonili statički elektricitet.

   Ne dodirujte metalne dijelove u VAIO računalu.

5. Ako nema slobodnog utora, uklonite trenutačno instalirani memorijski modul. Povucite zasune u smjeru strelica kako bi modul iskočio pod kutom (1), zatim izvucite modul u smjeru strelice (2).

6. Izvadite novi memorijski modul iz antistatičke vrećice.
7. Memorijski modul držite za rubove i uvucite ga u utor za memorijski modul s priključnicama usmjerenim prema dolje istodobno poravnavajući ureze na modulu s malim izbočinama u utoru.

8. Držite memorijski modul za rubove i gurnite ga dok ne sjedne na mjesto kako je prikazano na slici.

   Zasuni na obje strane utora moraju sjesti na mjesto kako bi učvrstili modul. Ne dodirujte elektroničke dijelove (crne komponente) na memorijskom modulu.

9. Vratite poklopac odjeljka za memorijski modul i učvrstite ga vijcima koje ste uklonili u 3. koraku.
10. Ugradite bateriju i spojite sve kabele i vanjske uređaje koje ste uklonili u 1. koraku, a zatim uključite računalo.
11. Provjerite je li se količina memorije u sustavu ispravno promijenila.

    Ako je količina memorije koju sustav prikazuje ispravna, ugradnja memorijskog modula uspjela je.

    Kako provjeriti informacije o sustavu, pročitajte u odjeljku Pregled podataka o sustavu.

Idi na vrh stranice

### Povezana tema

- Napomene o dodavanju i uklanjanju memorijskih modula

Idi na vrh stranice