# Korisnički priručnik

# Osobno računalo VAIO Fit 14E/15ESVF1421/SVF1521

Ispis

## Što učiniti ako žaruljica pokazivača napajanja svijetli zeleno kada pritisnem gumb za uključivanje, ali zaslon ostane prazan?

- Provjerite jesu li svjetlina i kontrast postavljeni na ispravne vrijednosti.

- Možda je kao izlaz prikaza odabran vanjski zaslon.

  Pritisnite tipke Fn+F7 nekoliko puta kako biste odabrali željeni izlaz prikaza, a zatim pritisnite tipku Enter.

- Ako upotrebljavate vanjski zaslon, provjerite je li priključen u strujnu utičnicu te je li uključen. Provjerite jesu li svjetlina i kontrast postavljeni na ispravne vrijednosti.

  Informacije o promjeni postavki potražite u priručniku isporučenom uz zaslon.

- Pritisnite tipke Alt+F4 nekoliko puta da zatvorite prozor aplikacije.

  Možda je došlo pogreške aplikacije.

- Ako i nakon nekog vremena zaslon ostane prazan, ponovno pokrenite VAIO računalo postupcima u nastavku navedenim redoslijedom. Imajte na umu da izvršavanje tih postupaka može oštetiti podatke s kojima radite.

  - Odspojite sve vanjske uređaje, kao što je pisač ili USB uređaj, i prekinite vezu VAIO računala i mreže, ako je uspostavljena.

  - Pritisnite i držite gumb(Napajanje (Power)) dulje od četiri sekunde i provjerite je li se žaruljica pokazivača napajanja isključila. Zatim ponovno uključite VAIO računalo.

- Ako i dalje dolazi do problema, pritisnite i držite gumb(Napajanje (Power)) dulje od četiri sekunde i provjerite je li se žaruljica pokazivača napajanja ugasila. Odspojite sve priključene kabele iz VAIO računala, kao što je AC adapter, izvadite bateriju i pričekajte pet minuta. Zatim priključite sve kabele i vanjske uređaje, vratite bateriju na mjesto i uključite računalo.

- Ako dodatni memorijski modul nije ispravno ugrađen, vaše VAIO računalo možda se neće uključiti.

  Upotreba nekog drugog memorijskog modula koji nije odobrila tvrtka Sony ili nepravilna ugradnja memorijskih modula može biti uzrok neuspješnog pokretanja ili nestabilnosti računala. U tom slučaju ponovno ugradite memorijski modul.

  Ako se koristite nekim drugim memorijskim modulom koji nije proizvod tvrtke Sony, obratite se distributeru ili proizvođaču tog memorijskog modula.

- Ako VAIO računalo donesete izravno s hladnog na toplo mjesto ili ga upotrebljavate na vlažnom mjestu, vlaga se može kondenzirati unutar računala.

  U tom slučaju ne uključujte računalo najmanje jedan sat.

  Ne upotrebljavajte računalo na vlažnim mjestima (s relativnom vlažnošću većom od 80%) jer to može uzrokovati neispravan rad računala.

Idi na vrh stranice